बेटे के चयन के लिए डीडीसीए अफसर ने महिला को रात में घर बुलाया : केजरी
प्रधानमंत्री को कायर कहने का अफसोस नहीं
भास्कर न्यूज/एजेंसी | नई दिल्ली
दिल्लीजिला क्रिकेट एसोसिएशन (डीडीसीए) घोटाले पर आरोप-प्रत्यारोप तेज हो गए हैं। दिल्ली के मुख्यमंत्री अरविंद केजरीवाल ने बिना नाम लिए डीडीसीए के एक अधिकारी पर सेक्स की मांग करने का आरोप लगाया है। उन्होंने कहा, ‘उस अधिकारी ने वरिष्ठ पत्रकार की प|ी से कहा-यदि वह अपने बेटे का दिल्ली टीम में चयन कराना चाहती है तो रात में घर आना होगा।’
एक टीवी चैनल को दिए इंटरव्यू में केजरीवाल ने कहा, ‘उसका (वरिष्ठ पत्रकार का) बेटा क्रिकेट खेलता है। उसने मुझसे कहा कि उसका बेटा चुना गया। उसे फोन आया कि उसका बेटा चुन लिया गया है। लेकिन शाम को जब सूची आई तो उसका नाम इसमें नहीं था। क्या आप विश्वास करेंगे कि अगले दिन इस पत्रकार की प|ी के पास एसएमएस आया कि रात को आप मेरे घर में आइए। आपके बेटे का चयन हो जाएगा।’ उनके मुताबिक, ये पत्रकार जांच समिति के सामने पेश होने को तैयार था। हालांकि, केजरीवाल ने अधिकारी का नाम बताया, सबूत दिए।
केजरीवाल सरकार द्वारा गठित आयोग पर सवाल
जांचआयोग बनाने के केजरीवाल सरकार के फैसले की संवैधानिकता पर सवाल उठ रहे हैं। हाल ही में लेफ्टिनेंट गवर्नर (एलजी) नजीब जंग ने गृह मंत्रालय को पत्र लिखकर कहा था, ‘कमिशन ऑफ इंक्वायरी एक्ट-1952 के तहत सिर्फ केंद्र और राज्य सरकारें ही जांच आयोग बना सकती हैं। दिल्ली को राज्य का दर्जा नहीं है। ऐसे में वह आयोग नहीं बना सकती।’ बताया जाता है कि गृह मंत्रालय इस राय पर सहमत है। जल्द ही आयोग को अवैध करार देने की तैयारी में है।
बीजेपी के श्रीकांत शर्मा ने कहा, ‘डीडीसीए कंपनी एक्ट के अधीन रजिस्टर्ड है। दिल्ली सरकार कानूनन उसकी जांच ही नहीं करवा सकती।’ हालांकि, सुब्रह्मण्यम की दलील है कि केंद्र सरकार ने ही दिल्ली सरकार को डीडीसीए मामले की जांच सौंपी थी। लिहाजा, उसके निर्देश पर जांच आयोग गठित करने में कुछ भी गलत नहीं है।
डीडीसीए घोटाले की जांच को सुब्रह्मण्यम ने मांगे अधिकारी
पूर्वसॉलीसिटर जनरल (एसजी) गोपाल सुब्रह्मण्यम ने डीडीसीए घोटाले की जांच के लिए राष्ट्रीय सुरक्षा सलाहकार (एनएसए) अजीत डोभाल को पत्र लिखा है। उन्होंने विशेष जांच टीम (एसआईटी) बनाने के लिए आईबी, सीबीआई और दिल्ली पुलिस से पांच-पांच अधिकारी मांगे हैं। केजरीवाल सरकार ने डीडीसीए घोटाले की जांच के लिए सुब्रह्मण्यम के नेतृत्व में एक सदस्यीय आयोग बनाया है। सुब्रह्मण्यम ने केजरीवाल को भी पत्र लिखकर एसीबी के पांच बेहतरीन अफसर मांगे हैं।
हालांकि, बीजेपी सचिव श्रीकांत शर्मा ने इस पत्र को नौटंकी करार दिया। उन्होंने कहा, “”केजरीवाल के कहने पर सुब्रह्मण्यम अधिकारी मांगने के लिए पत्र लिखने की नौटंकी कर रहे हैं। केजरीवाल को असंवैधानिक फैसले लेने की आदत है।’’
केजरीवाल ने दोहराया कि प्रधानमंत्री मोदी को कायर मनोरोगी कहने पर अफसोस नहीं है। वे शब्द वापस नहीं लेंगे। केजरीवाल ने कहा, ‘हम (केजरीवाल और उप-मुख्यमंत्री मनीष सिसोदिया) प्रधानमंत्री से मिले थे। हमने उनसे कहा था कि हम आपके बच्चे जैसे हैं। हमें गाइड कीजिए। वह चुप रहे। अब उन्हें निर्णय लेना चाहिए कि क्या वे जेटली को बचाने डीडीसीए की जांच खत्म करना चाहते हैं। हमारी सरकार ने कोई गलत काम नहीं किया है। सीबीआई उनके खिलाफ जांच करने को स्वतंत्र है। केजरीवाल को सीबीआई या जांच के आदेश का डर नहीं है।
केजरीवाल ने दावा किया, ‘चयन प्रक्रिया में गड़बड़ी के इस तरह के कई मामले हैं। वित्त मंत्री अरुण जेटली 13 साल तक डीडीसीए के अध्यक्ष रहे। इस दौरान फर्जी डील, हितों का टकराव और फर्जीवाड़े के तौर पर में भ्रष्टाचार के कई मामले हुए।’ यहां बताना जरूरी है कि इन आरोपों पर जेटली ने केजरीवाल और आप के पांच अन्य नेताओं पर मानहानि का केस किया है।
hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva